ಸೂಪರ್ ಕೂಲ್ ದ್ರಾಕ್ಷಿ ಹಣ್ಣಿನ ಲಸ್ಸಿ ಮಾಡುವ ಸರಳ ವಿಧಾನ ನಿಮಗಾಗಿ

ಬೇಸಿಗೆಯಲ್ಲಿ ನೀರು, ಹಣ್ಣಿನ ಜ್ಯೂಸ್, ಮಜ್ಜಿಗೆ ಇವುಗಳನ್ನು ಎಷ್ಟು ಕುಡಿದರೂ ಕಡಿಮೆಯೇ ಎನಿಸುತ್ತದೆ. ಕೆಲವು ಮಕ್ಕಳಂತೂ ಹಾಲು ಕುಡಿಯುವುದಿಲ್ಲ, ಮೊಸರು ಬಳಸುವುದಿಲ್ಲ. ಹೀಗಾಗಿ ನೀವು ಲಸ್ಸಿಯನ್ನು ಮಾಡಿ ಕೊಟ್ಟರೆ? ಯಾರು ತಾನೆ ಬೇಡವೆನ್ನುತ್ತಾರೆ ಅಲ್ಲವೆ? ಇಲ್ಲಿದೆ ಈ ಲಸ್ಸಿ ತಯಾರು ಮಾಡುವ ಸುಲಭ ವಿಧಾನ.

ಬೇಕಾಗುವ ಸಾಮಗ್ರಿಗಳು:
* ಕಪ್ಪು ದ್ರಾಕ್ಷಿ- ಕಾಲು ಕೆ.ಜಿ
* ಮೊಸರು- 1 ಕಪ್
* ಹಾಲು- 1 ಲೋಟ
* ಸಕ್ಕರೆ- 4 ಚಮಚ

ಮಾಡುವ ವಿಧಾನ:
* ಕಪ್ಪು ದ್ರಾಕ್ಷಿಗಳನ್ನು 2-3 ಬಾರಿ ಚೆನ್ನಾಗಿ ತೊಳೆಯಿರಿ.
* ಮೊಸರು, ಹಾಲು, ಸಕ್ಕರೆಯನ್ನು ಹಾಕಿ ಮಿಕ್ಸಿಯಲ್ಲಿ ಚೆನ್ನಾಗಿ ಬ್ಲೆಂಡ್ ಮಾಡಿ,
* ಈಗ ಶೋಧಿಸಿಕೊಳ್ಳಬೇಕು, ನೀರು ಸೇರಿಸುವ ಅಗತ್ಯವಿಲ್ಲ.

* ಒಳ್ಳೆಯ ಸ್ವಾದ, ಹಿತವಾದ ಬಣ್ಣ, ಹಾಗೂ ಪೌಷ್ಟಿಕವಾದ ಕಪ್ಪು ದ್ರಾಕ್ಷಿಯ ಲಸ್ಸಿ ಕುಡಿಯಲು ಸಿದ್ಧ. ಗ್ಲಾಸ್‍ಗೆ ಹಾಕಿ ಸರ್ವ್ ಮಾಡುವಾಗ ಬೇಕೆಂದಲ್ಲಿ ಐಸ್ ಕ್ಯೂಬ್ ಗಳನ್ನು ಹಾಕಿಕೊಳ್ಳಿ.